CELEX: 32020D0664
Language: ga
Date: 2020-05-18 00:00:00
Title: Cinneadh (CBES) ón gComhairle 2020/664 an 18 Bealtaine 2020 lena leasaítear Cinneadh (CBES) 2019/2110 maidir le Misean CBSC an Aontais Eorpaigh le haghaidh Comhairle Shibhialta I bPoblacht na hAfraice Láir (EUAM RCA)

19.5.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 157/3
               
            
         CINNEADH (CBES) ÓN GCOMHAIRLE 2020/664
         an 18 Bealtaine 2020
         lena leasaítear Cinneadh (CBES) 2019/2110 maidir le Misean CBSC an Aontais Eorpaigh le haghaidh Comhairle Shibhialta I bPoblacht na hAfraice Láir (EUAM RCA)
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagail 42(4) agus 43(2) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 9 Nollaig 2019, bhunaigh an Chomhairle, le Cinneadh (CBES) 2019/2110 (1), Misean CBSC an Aontais Eorpaigh le haghaidh Comhairle Shibhialta i bPoblacht na hAfraice Láir (EUAM RCA) agus sainordú dhá bhliain aige ón uair a sheolfaí EUAM RCA.
                  
               
                     (2)
                  
                  
                     Leagadh síos méid tagartha airgeadais don sé mhí ón uair a glacadh Chinneadh (CBES) 2019/2110, is é sin, go dtí an 8 Meitheamh 2020, tréimhse ina raibh na hullmhúcháin ba ghá le déanamh chun go mbainfeadh EUAM RCA a chumas oibriúcháin tosaigh amach, agus súil go leagfaí síos méid tagartha don chuid sin a bheidh fágtha den sainordú tráth seoladh EUAM RCA.
                  
               
                     (3)
                  
                  
                     Faoi na cúinsí reatha a bhaineann le paindéim COVID-19, caithfear tuilleadh ullmhúcháin a dhéanamh le go mbeadh EUAM RCA réidh le seoladh.
                  
               
                     (4)
                  
                  
                     An 16 Aibreán 2020, chomhaontaigh an Coiste Polaitiúil agus Slándála gur cheart mar sin síneadh dhá mhí a chur le tréimhse bailíochta an mhéid tagartha tosaigh, is é sin, go dtí an 8 Lúnasa 2020.
                  
               
                     (5)
                  
                  
                     Ba cheart Cinneadh (CBES) 2019/2110 a leasú dá réir,
                  
               TAR ÉIS AN CINNEADH SEO A GHLACADH:
         
            Airteagal 1
            Cuirtear an méid seo a leanas in ionad mhír 1 d’Airteagal 13 de Chinneadh (CBES) 2019/2110:
            
                        “1.
                     
                     
                        Is é EUR 7 100 000 a bheidh sa mhéid tagartha airgeadais atá beartaithe an caiteachas a bhaineann le EUAM RCA a chumhdach don tréimhse go dtí an 8 Lúnasa 2020. Is í an Chomhairle a chinnfidh an méid tagartha airgeadais d’aon tréimhse ina dhiaidh sin.”.
                     
                  
         
            Airteagal 2
            Tiocfaidh an Cinneadh seo i bhfeidhm an dáta a nglacfar é.
         
         
            Arna dhéanamh sa Bhruiséil, 18 Bealtaine 2020.
            
               
                  Thar ceann na Comhairle
               
               
                  An tUachtarán
               
               G. GRLIĆ RADMAN
            
         
         
            (1)  Cinneadh (CBES) 2019/2110 an 9 Nollaig 2019 maidir le Misean CBSC an Aontais Eorpaigh le haghaidh Comhairle Shibhialta i bPoblacht na hAfraice Láir (EUAM RCA) (IO L 318, 10.12.2019, lch. 141).